[bookmark: _GoBack]Referat 
privind aprobarea Acordului de parteneriat încheiat între UAT Județul Mehedinți și UAT Municipiul Drobeta Turnu Severin pentru realizarea proiectului File de Istorie - punerea in valoare a vestigiilor monumentului istoric Podul lui Traian; Restaurarea, conservarea și punerea în valoare a Amfiteatrului roman

Având în vedere asigurarea eligibilității proiectului și eliminarea oricăror riscuri provenite din regimul juridic al imobilului și statutul parteneriatului, așa cum prevede Ghidul Solicitantului  - Sprijin pentru dezvoltare urbană integrată, aferent Programului Regional Sud-Vest Oltenia 2021-2027, Prioritatea 7 – Dezvoltare teritorială sustenabilă, Obiectiv specific 5.1 - Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane, a fost inițiat un nou acord de parteneriat doar între UAT Județul Mehedinți și UAT Municipiul Drobeta Turnu Severin, prin completarea și adaptarea anexei obligatorii Model E- Acord de parteneriat, în scopul depunerii spre finanțare în cadrul Programului Regional Sud-Vest Oltenia 2021-2027, a proiectului File de Istorie - punerea in valoare a vestigiilor monumentului istoric Podul lui Traian; restaurarea, conservarea și punerea în valoare a Amfiteatrului roman.
Prin urmare, este necesar ca prevederile HCL nr. 198/21.08.2024 și, implicit, a Anexei 1 aferentă, să își înceteze aplicabilitatea. Reamintim că proiectul se află în lista de proiecte prioritare aprobată prin Hotărârea Consiliului Local al Municipiului Drobeta Turnu Severin nr. 70 din 12.03.2024, precum și în Strategia Integrată de Dezvoltare Urbană Drobeta Turnu Severin.
În acest sens, vă rugăm să analizați și să hotărâți asupra următoarelor:
· Aprobarea acordului de parteneriat între UAT Județul Mehedinți și UAT Municipiul Drobeta Turnu Severin pentru realizarea proiectului File de Istorie - punerea in valoare a vestigiilor monumentului istoric Podul lui Traian; Restaurarea, conservarea și punerea în valoare a Amfiteatrului roman

